གཡུ་ཐོག་རྣམ་ཐར་སྐུ་ལྔ་ལྷུན་འགྲུབ་མ་ལས།རིག་པའི་ཡེ་ཤེས་གཡུ་ཐོག་མགོན་པོ་ལགས།།ཡིད་ལས་སྐྱེས་ནི་སློབ་དཔོན་ལྷ་རྗེ་ལགས།།དངོས་རང་འཚོ་བྱེད་གཞོན་ནུ་ཡེ་ཤེས་ལགས།།ཚེ་རབས་ཐོག་མ་མེད་པའི་སློབ་དཔོན་ལགས།།ཞེས་པའི་དོན་ལྟར་རྒྱུད་བཞི་གསུངས་པ་པོ་རིག་པའི་ཡེ་ཤེས་སམ་གཡུ་ཐོག་ཡོན་ཏན་མགོན་པོ་སྨན་པའི་རྒྱལ་བོས་སྤྲུལ་བ་རྣམ་པར་སྣང་མཛདཉིད་ཡིན་པ་དང་།ཞུ་བ་བོ་ནི་ཡིད་ལས་སྐྱེས་སམ་སུམ་སྟོན་ཡེ་ཤེས་གཟུངས་སྨན་པའི་རྒྱལ་བོས་སྤྲུལ་བ་སྣང་བ་མཐའ་ཡས་ཡིན།ང་རང་ཉིད་ནི་སུམ་སྟོན་པའི་དངོས་སློབ་འཚོ་བྱེད་གཞོན་ནུ་ཡེ་ཤེས་ཡིན།དེ་ཡང་ཚེ་རབས་ཐོག་མ་མེད་པ་ནས་བསགས་པའི་བསོད་ནམས་ཀྱི་སྟོབས་ཀྱིས་བསྩལ་བའི་སློབ་དཔོན་ཡིན་ཞེས་རང་ཉིད་ཀྱི་དག་སྣང་ལ་དེ་ལྟར་འཆར་བ་དེ་བཞིན་གསུངས་སོ།